
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra propunerii legislative pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate, ori constituite în prizonieri, trimisă Comisiei pentru muncă şi protecţie socială în procedură obişnuită, cu adresa nr. Plx 199/2021 din 10 mai 2021, pentru dezbatere pe fond.



PREŞEDINTE,
OANA SILVIA ŢOIU

R A P O R T
asupra propunerii legislative pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate, ori constituite în prizonieri


În temeiul art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa 
nr. Plx 199/2021 din 10 mai 2021, cu dezbaterea pe fond, în procedură obişnuită, a propunerii legislative pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate, ori constituite în prizonieri.

Propunerea legislativă are ca obiect de reglementare modificarea şi completarea Decretului-lege nr.118/1990. Potrivit expunerii de motive, intervenţiile legislative au ca scop să fie diminuate, într-o proporţie cât mai mare, în limita posibilităţilor, toate aspectele cu caracter discriminatoriu care i-au afectat atât moral, cât şi material, pe cei îndreptăţiţi să beneficieze de prevederile acestui decret-lege.

La întocmirea prezentului raport, comisia a avut în vedere:
· avizul favorabil al Consiliului Legislativ (nr.132/19.03.2021)
· avizul favorabil al Consiliului Economic şi Social (nr.2243/05.03.2021)
· avizul negativ al Comisiei pentru administraţie publică şi amenajarea teritoriului (nr.4c-7/215/28.06.2021)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/472/03.06.2021)
· avizul favorabil al Comisiei pentru egalitatea de şanse pentru femei şi bărbaţi (nr.162/18.05.2021).

La dezbaterile care au avut loc în şedinţa comisiei din 21 octombrie 2021 şi-au înregistrat prezenţa 20 de deputaţi, din totalul de 21 de membri ai comisiei.
Raportul comisiei a fost adoptat cu majoritate de voturi (un vot împotrivă şi o abţinere).

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Propunerea legislativă a fost respinsă de Senat, în calitate de primă Cameră sesizată, în şedinţa din 4 mai 2021.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

În urma finalizării dezbaterilor asupra propunerii legislative şi a documentelor conexe, membrii comisiei au hotărât să propună plenului Camerei Deputaţilor respingerea propunerii legislative, din următoarele considerente:
- nu se justifică adoptarea măsurilor propuse în contextul recentelor modificări aduse Decretului-lege nr. 118/1990, potrivit cărora au fost acordate drepturi reparatorii și urmașilor persoanelor persecutate din motive politice de dictatura instaurată cu începere de la 6 martie 1945.
- propunerile din iniţiativa legislativă determină influențe financiare suplimentare asupra bugetului general consolidat, conducând la încălcarea prevederilor art. 15 din Legea nr. 500/2002 privind finanţele publice, cu modificările şi completările ulterioare, şi ale art. 15 din Legea responsabilităţii fiscal-bugetare, republicată, cu modificările şi completările ulterioare.



	PREŞEDINTE,				SECRETAR,
	Oana Silvia Ţoiu			Eugen Neaţă 







Şef birou Lidia Vlădescu

Întocmit, 
Consilier parlamentar Sorina Szabo

